 

**סינגל ראשון של ההרכב החדש Una Selva**

***"THAT COAT"***

***מתוך אופרת הפולק האלקטרונית "אהבת בגדים וערום"***

***מופע חגיגי לרגל השקת הסינגל הראשון בתיאטרון תמונע, 28.12, שבת, 22:00, 50\60 ש"ח***

בגדים הם הנושא של הפרויקט החדש של צמד היוצרים העומד מאחורי ההרכב המוערך Panic Ensemble. המלחין **רועי ירקוני** והמשוררת **קרן אלקלעי-גוט** חוברים שוב ליצירה משותפת, כאשר הפעם את המלודיות האופייניות של ירקוני עוטפת הפקה מוזיקלית אלקטרונית עשירה ומודרנית.

הטקסטים של אלקלעי-גוט משייטים בין הרבדים של משמעות הבגד בחיי אדם. על פני השטח יומיומי ואפילו בנאלי, אולם דרך זיכרון הבגדים מצליחה המשוררת לחזור אל האנשים שנגעו בחייה ואל הדמויות שהיא עצמה היתה עוטה ופושטת באמצעותם.

אל ירקוני מצטרפים שותפים חדשים ליצירת סט מרקיד ואנרגטי של דאבסטפ, דיסקו ואפילו קצת האוס, שלעתים עומדים בניגוד מתריס לטקסט ולעתים נסחפים איתו. הזמרת **סוואנה**, שעלתה לישראל מאוסטרליה לפני כמה שנים, מתגלה כדיווה אקספרסיבית ונוטפת סטייל. על האלקטרוניקה אחראי המפיק והדי-ג'יי **אור רווה** ואת המימד החי של הגרוב משלים **נעם אלרון** על קונטרבס.

הוידאו ארט האינטואיטיבי של **אלון סגל** מאיר מזוית נוספת את הטקסטים ומשלים את חווית ההופעה החיה של ההרכב.

**קרדיטים That Coat:**

טקסט : קרן אלקלעי גוט

לחן : רועי ירקוני

שירה : סאוונה

עיצוב סאונד ואלקטרוניקה : אור רווה

קונטרבאס : נעם אלרון

מיקס : בן ספקטור

**לפרטים נוספים : יובל הרינג, 0549-196-227,** **cuttingedge1984@gmail.com**